**Vilniaus miesto l/d „VĖTRUNGĖ“**

2016 - 2017 m. m.

**Ankstyvojo anglų kalbos ugdymo**

**veiklos planas**

Vilnius

2016

**Mokomoji medžiaga**

Mokomoji medžiagayra orientuota į komunikacinę mokymo kryptį - į mokytojo ir vaiko bendradarbiavimą, pasireiškiantį abipusiu poveikiu ir keitimusi informacija. Pateikta medžiaga yra skirta vaikams sudominti, padeda jiems suvokti pagrindinius anglų kalbos reiškinius, ugdyti kūrybiškumą, mąstymą (siūloma nuspėti apie ką bus tekstai, aptariama asmeninė patirtis, susijusi su teksto tematika) ir norą kuo daugiau sužinoti. Vaikai mokosi anglų kalbos atlikdami užduotis su programos personažais šuniuku Patch‘u ir triušiuku Robby‘u bei Captain Jack‘u, dainuojant daineles, mokantis ketureilių, žaisdžiant judriuosius ir didaktinius žaidimus, vaidinant trumpus vaidinimus su programos veikėjais, vaikai taip pat atlieka dalomosios medžiagos užduotis, (grįžtamasis ryšys).

**Kurso tikslai**

**Pagrindiniai kurso tikslai:**

* Skatinti vaikų motyvaciją mokytis ir žaisti anglų kalba.
* Įtraukti vaikus aktyviai dalyvauti veikloje, naudojant angliškus žodžius.
* Ugdyti visapusišką vaiko vystymąsi (fizinį, socialinį, emocinį, psichologinį, pažintinį).
* Siekti, kad ankstyvojo anglų kalbos mokymosi patirtis būtų įsimintina ir mėgiama.

**Bendrieji tikslai:**

* Pradėti kurti šiltus santykius tarp mokytojo ir vaiko, tarp vaiko ir lėlių – pamokėlių veikėjų.
* Nustatyti pastovią kasdienę veiklą, taisykles, būdus grupės disciplinai palaikyti, ir taip sudaryti sąlygas nuosekliam perėjimui nuo vienos užduoties prie kitos, bei sukurti saugią mokymosi aplinką.
* Skatinti aktyvų vaikų dalyvavimą mokymosi procese per žaidimą, susijusį su judėjimu, bendravimu ir visiška fizine reakcija per įvairią motyvuojančią veiklą.
* Puoselėti pateiktos medžiagos jutiminį supratimą ir pritaikymą, tam kad suvokti naujų anglų kalbos mokymosi situacijų prasmę.
* Vystyti sugebėjimą orientuotis tarp angliškų raktinių žodžių ir sąvokų bei išreikšti jų supratimą neverbaliai (mimika, judesiais, gestais).
* Lavinti vaiko ilgalaikę ir trumpalaikę atmintį kalbai.
* Pratinti vaikus suprasti užduočių taisykles angliškai: išreiškiant mimika, gestais, demonstracija, vaidyba ir vizualinėmis priemonėmis.
* Stiprinti atidumą ir dedukcinius sugebėjimus, klausantis istorijų, pasakojimų, įrašų.
* Aktyviai reaguoti, vaikui išreiškiant suvokimą ir susidomėjimą.

**Vaiko vystymosi tikslai:**

* Plėsti pažinimo ir naujų mokymosi situacijų sritį.
* Didinti pasitikėjimą savimi, atliekant praktinę veiklą, dainuojant, vaidinant, kalbant, piešiant, spalvinant, tvarkant veiklos vietą.
* Stiprinti muzikinę klausą, išraiškos gebėjimus ir meninį suvokimą.
* Vystyti socialumo ir komunikavimo kompetencijas.
* Plėsti motorinį vystymąsi, rankos-akies koordinaciją ir gerus motorinius gebėjimus.
* Palaipsniui didinti susikaupimo (susitelkimo ties konkrečia užduotimi) trukmę.
* Skatinti bendradarbiavimą ir pagarbą grupės draugams.
* Skatinti vaiko savarankiškumą atliekant individualias užduotis, kasdienę nusistovėjusią tvarką ir veiklą.
* Prisidėti prie vaikų teigiamo įsivertinimo (self-assessment).

**Didaktiniai principai / metodai**

* Šiame amžiuje vaikai mokosi liesdami, judėdami, lavėja ir sparčiai vystosi tartis, kalbos padargai, todėl kurso tikslas yra įtraukti vaikus į aktyvias mokymosi veiklas, kurių metu jie yra visą laiką užimti.
* **Užduočių lapo** veikėjai suteikia vaikams galimybę aktyviai su motyvacija dalyvauti dainuojant daineles ir parsinešti veikėją namo. Tai naudingas įrankis palaikyti ryšį tarp darželio ir namų. Be to, šie veikėjai namuose padeda lengviau atsiminti darželyje išmoktą medžiagą.
* Pagrindiniai **kurso veikėjai** yra lėlės – pirštinės šuniukas ir triušiukai, žaislai, kurie yra naudojami kiekvienoje pamokėlėje žaidžiant, bendraujant su vaikais.
* Interaktyvūs **plakatai su lipdukais** yra naudojami pasakojant pasakojimus. Lipdukai yra priemonė atkreipti vaikų dėmesį į pagrindinę užsiėmimo kalbinę medžiagą.
* Šiame amžiuje vaikams reikia padėti socializuotis ir adaptuotis prie grupės reikalavimų, todėl yra pateikiama dainelių grupės disciplinai palaikyti, kurios padeda vaikams orientuotis, pereinant nuo vienos užduoties prie kitos.
* Kurso metu yra naudojama daug papildomų užsiėmimų idėjų (aktyvūs žaidimai, piešimo, darbelių užduotys), kurios leidžia taikyti kursą individualiai pagal turimą mokymo ir mokymosi situaciją.

**Kurso struktūra**

* Kursą, sudaro 6 temos. Kiekvieną temą sudaro 6 skyriai – pamokos su dviem dainelėm. 7-ame skyriuje-pamokoje vaikams sudaromos situacijos pritaikyti išmoktą medžiagą, žaidžiant linksmus žaidimus, vaidinant, šokant ir dainuojant. Šio užsiėmimo metu gaminamos popierinės lėlės, su kuriomis vaidinama. 8-ame skyriuje-pamokoje atliekama visa, ko buvo mokomasi ankstesnėse pamokėlėse vaidinant ir dainuojant daineles karaoke.
* Kiekviena pamokėlė prasideda sužadinimo užduotimi, kai surandamas šuniukas ir su juo pasisveikinama. Veliau atliekamos įvairios Ryto Rato (Circle) užduotys, tada užsiėmimai prie stalo (Table time activities) ir baigiama atsisveikinimo (Bye-bye) užduotėle.
* Mokymosi temos kartojasi visais mokymosi metais, tačiau skirtingu lygiu ir apimtimi; temos yra glaudžiai susijusios su vaiko aplinka ir apima pagrindines gyvenimo sritis,

**Kurso programa**

I mokymosi metai

**Rugsėjis –** Introduction (įvadas)

Rugsėjo mėnuo skirtas susipažinti su programa, jos personažais (Patch ir Robby). Vaikai mokosi frazių būtinų susipažįstant su kitais asmenimis, pagrindinių mandagumo frazių, pradedama mokytis spalvas, skaičius.

**Spalis -** Skyrius 1 – Temos: Patch and elephant (Patch‘as ir dramblys) + Buzz, buzz, buzz + Halloween (Helauvynas)

Spalio mėnesį vaikai mokosi kūno dalių pavadinimus, supažindinami su angliškai kalbančių šalių kultūra, Helloween‘o šventės tradicijomis. Tęsiamas spalvų bei skaičių mokymasis.

**Lapkritis -** Skyrius 2 –Tema: It‘s cold (Šalta)

Lapričio mėnesį vaikai mokosi įvardinti orą (karšta/šalta), įvardinti, kaip jie apsirengę,  rūbų pavadinimus. Taip pat mokosmasi skirti metų laikus bei juos įvardinti. Tęsiamas skaičių bei spalvų mokymąsis.

**Gruodis -** Skyrius 3 –Temos: Tidy up (Susitvarkome) + Christmas (Kalėdos)

Gruodžio mėnesį vaikai mokosi įvardinti žaislus, supažindinami su angliškai kalbančių šalių kultūromis, Kalėdų šventės tradicijomis. Kartojami metų laikų pavadinimai. Tęsiamas skaičių bei spalvų mokymasis.

**Sausis –** Skyrius 4 – Tema: Bedtime (Laikas miegoti)

Sausio mėnesį vaikai mokosi įvardinti šeimos narius, reikšti emocijas žodžiu. Mokomasi sudetingesnių pasisveikinimo/atsisveikinimo frazių. Kartojami žaislų, spalvų pavadinimai.

**Vasaris –** Skyrius 5 – Temos: On the farm (Fermoje) + Five little green frogs (Penkios mažos žalios varlytės)

Vasario mėnesį vaikai susipažįsta su angliškais naminių gyvūnų pavadinimais. Mokomasi juos imituoti, charakterizuoti. Plečiamas anglų kalbos žodynas, susijęs su gamta. Kartojami kūno dalių, spalvų pavadinimai bei komandos.

**Kovas -** Skyrius 6 – Patch‘s bithday (Patch‘o gimtadienis) + I like bananas! (Aš mėgstu bananus)

Kovo mėnesį vaikai plečia anglų kalbos žodyną maisto/patiekalų tematika. Mokomasi kaip išreikšti mitybos poreikius (alkį, troškulį, skanu,neskanu). Vaikai supažindinami su angliškai kalbančių šalių mitybos kultūra. Kartojami spalvų, atsisveikinimo/pasisveikinimo, šeimos narių, spalvų, skaičių pavadinimai.

**Balandis -** Unit 7 – Easter (Vėlykos) + Hickory, dickory, dock

Balandžio mėnesį vaikai plečia žodyną gyvūnijos tema. Susipažįstama su Velykų šventės tradicijomis ir su jomis susijusiu žodynu.

**Gegužė -** Unit 8 – Where‘s my teddy bear? (Kur mano meškiukas?) + Revision (Kartojimas)

Gegužės mėnesį vaikai kartoja ir plečia žodyną šeimos tema. Skatinami įvardyti ir reikšti emocijas anglų kalba. Kartojama metų medžiaga, ruošiamasi parodomajai pamokai.

II mokymosi metai

**Rugsėjis –** Introduction (įvadas) + Robby Rabbit‘s birthday (Triušiuko Robio gimtadienis)

Rugsėjo mėnuo skirtas susipažinti su programa, jos personažais (Patch ir Robby). Vaikai mokosi frazių būtinų susipažįstant su kitais asmenimis, pagrindinių mandagumo frazių, mokomasi/prisimenami spalvos, skaičiai.

**Spalis -** Skyrius 1 – Is this Patch? (Ar tai Patch‘as) + Halloween (Helouvynas)

Spalio mėnesį vaikai mokosi apibūdinti žmogų, kūno dalių pavadinimus. Vaikai supažindinami su angliškai kalbančių šalių kultūra, Helloween‘o šventės tradicijomis. Tęsiamas spalvų bei skaičių mokymasis.

**Lapkritis -** Skyrius 2 – What weather! (Koks oras) + Humpty Dumpty

Lapričio mėnesį vaikai mokosi įvardinti orą (karšta/šalta/vėjuota/saulėta/lietinga/debesuota), įvardinti, kaip jie apsirengę,  rūbų pavadinimus. Taip pat mokosi atskirti metų laikus bei juos įvardinti. Tęsiamas skaičių bei spalvų mokymasis.

**Gruodis -** Skyrius 3 – Let‘s go (Eime) + Christmas (Kalėdos)

Gruodžio mėnesį vaikai mokosi įvardinti žaislus, supažindinami su angliškai kalbančių šalių kultūromis, Kalėdų šventės tradicijomis. Kartojami metų laikų pavadinimai. Tęsiamas skaičių bei spalvų mokymasis.

**Sausis –** Skyrius 4 – Patch‘s house (Patch‘o namai) + Hurry up, Gemma! (Paskubėk, Džema)

Sausio mėnesį vaikai mokosi įvardinti šeimos narius, kambarius, ką juose žmonės paprastai daro. Mokomasi skirti žodžius, įvardinti  „triukšminga“ ir „ramu“.

**Vasaris -** Skyrius 5 –Patch in the jungle (Patch‘as džiunglėse) + The little train (Mažasis traukinukas)

Vasario mėnesį vaikai susipažįsta su angliškais naminių ir laukinių gyvūnų pavadinimais, mokosi juos skirti. Mokomasi juos imituoti, charakterizuoti. Plečiamas anglų kalbos žodynas, susijęs su gyvają gamta. Kartojami kūno dalių, rūbų, žaislų, spalvų pavadinimai bei komandos.

**Kovas -** Skyrius 6 – Pizza for Patch (Pica Patch‘ui)

Kovo mėnesį vaikai plečia anglų kalbos žodyną maisto/patiekalų tematika. Mokomasi ir kartojama kaip išreikšti mitybos poreikius (alkį, troškulį, nusakyti ar maistas skanus, neskanua). Vaikai supažindinami su angliškai kalbančių ir kitų šalių mitybos kultūra. Kartojami žaislų, šeimos narių, spalvų, skaičių pavadinimai.

**Balandis -** Skyrius 7 – Easter (Velykos) + The sun and the cloud (Saulė ir debesis)

Balandžio mėnesį vaikai mokosi augalų pavadinimus, susipažįsta su augmenijos pasauliu. Supažindinama su Velykų šventės tradicijomis, plečiamas žodynas šia tema.

**Gegužis -** Skyrius 8 – Old Macdonald‘s farm (Senojo Makdonaldo ferma) + Revision (Kartojimas).

Gegužės mėnesį vaikai plečia anglų kalbos žodyną gyvūnų ir gyvosios gamtos temomis. Kartojama visų metų medžiaga, ruošiamasi parodomosioms pamokoms.

III mokymosi metai

**Rugsėjis -** Skyrius 1- Introduction (Įvadas)

Rugsėjo mėnuo skirtas susipažinti su programa, jos personažais (Captain Jack, Katie, Danny, Fluffy). Vaikai mokosi frazių, būtinų susipažįstant su kitais asmenimis, pagrindinių mandagumo frazių, mokomasi/kartojamos spalvos, skaičiai, įvedama abėcėle, pažintis su raidėmis tęsiama visus mokslo metus.

**Spalis -** Skyrius 2 – Tema: Captain Jack game (Kapitono Džeko žaidimas)

Spalio mėnesį vaikai mokosi kūno dalių pavadinimus, supažindinami su angliškai kalbančių šalių kultūra, Helloween‘o šventės tradicijomis.

**Lapkritis -** Skyrius 3 – Tema: The pirate ship (Piratų laivas)

Lapričio mėnesį vaikai mokosi įvardinti orą (karšta/šalta), įvardinti, kaip jie apsirengę,  rūbų pavadinimus. Taip pat mokomasi skirti metų laikus bei juos įvardinti.

**Gruodis -** Skyrius 4 – Tema: Let‘s play! (Pažaiskime) + Christmas (Kalėdos)

Gruodžio mėnesį vaikai mokosi įvardinti žaislų pavadinimus. Vaikai supažindinami su angliškai kalbančių šalių kultūra, Kalėdų šventės tradicijomis..

**Sausis –** Skyrius 5 – Tema: Save Water (Saugokime vandenį)

Sausio mėnesį vaikai mokosi įvardinti šeimos narius. Mokomasi reikšti emocijas žodžiu, atsiprašyti.

**Vasaris -** Skyrius 7 – Tema: Fun on the farm (Linksmybės ūkyje)

Mokomasi skirti antonimus *up (aukštyn)*  ir *down (žemyn)*. Vasario mėnesį vaikai plečia anglų kalbos žodyną temomis, susijusiomis su naminiais ir laukiniais gyvūnais, jų aplinka, gyvąja gamta. Mokomasi juos imituoti, charakterizuoti. Kartojami rūbų, skaičių, spalvų pavadinimai bei komandos.

**Kovas -** Skyrius 8 – Tema: The mellon seed (Meliono sėkla)

Kovo mėnesį vaikai plečia anglų kalbos žodyną maisto/patiekalų tematika. Mokomasi ir kartojama, kaip išreikšti mitybos poreikius (alkį, troškulį, nusakyti ar maistas skanus, neskanus). Vaikai supažindinami su angliškai kalbančių ir kitų šalių mitybos kultūra. Plečiamas žodynas susijęs su gamta, jos reiškiniais. Akcentuojamos frazės, komandos, susijusios su asmens higiena. Kartojami spalvų, skaičių pavadinimai, abėcėlė.

**Balandis -** Skyrius 9 – Temos: Fly butterfly (Skrisk drugeli) + Easter (Velykos)

Mokomasi atskirti antonimų *outside (lauke)* ir *inside (viduje)* reikšmes, taip pat reaguoti į spalvų pavadinimus*,* bei skaičius. Vaikai mokomi klausyti kitų, bendrauti draugiškoje aplinkoje, kurioje gali pasidalinti savo žiniomis apie gyvūnijos pasaulį bei parodyti asmeninius sugebėjimus atliekant užduotis. Supažindinama su angliškomis Velykų tradicijomis.

**Gegužė -** Skyrius 10- Tema: Sea, Yippe (Jūra, valio)

Vaikai supažindinami su naujais žodžiais, susijusiais su atostogų tematika, atskirti antonimų *dangerous (pavojinga)* ir *safe (saugu)* reikšmes, išreikšti tai žodžiu. Kartojama metinė medžiaga, ruošiamasi parodomajai pamokai.